鋅

鋅，白讀星，廣東話舊時叫白鉛或者窩擇，係金屬元素一種，原子序號30，符號Zn，原子重量65.409(4)。廣東話名因為受英文影響，好多時叫做升或者升鐵。

鋅係藍白色嘅金屬，密度係 7.14克/立方厘米，熔點係 419.5℃。佢嘅化學性質活潑，喺常溫嘅空氣入面，表面會起一層碳酸鋅膜，可以阻止佢進一步氧化。

鋅最大嘅用途係電鍍工業。佢嘅化合物重可以用喺醫藥、橡膠、油漆等等工業。